S tidet yal yiwen seg-sen d acu yettmenni, yiwen ɣef udrim d tawil d yimmal yelhan akken ad yesɛu tizemmar ad yefk afus n lemɛawna i kra n win ixuṣṣen, i kra n win yettwaḥeqqren, i kra n win iɣef iɛedda lbaṭel, ma d tayeḍ(Sima) tettnadi ɣef laman, ɣef lahna, ɣef usirem d iɣallen ara tt-reffden, ara as-yekksen lweḥc, ɣef win ittmenni wul-is, argaz ara ifehmen iswan-is, win ara yamnen s tlelli-ines, ad iwali timetti s tlelli tebɣa nettat, mebla ma tettwaqqen, Maziɣ d Sima, zgan yal yiwen deg umaḍal-is, yal yiwen anda yenta, Maziɣ yessaram ad yaf ttawil amek ara ixdem lutu i yiman-is, ad yemneɛ deg ulac, ad yessemneɛ wid yuḥwaǧen, ma d